Document ID: 32013D0661

PADOMES LĒMUMS 2013/661/KĀDP
(2013. gada 15. novembris),
ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 29. pantu,
ņemot vērā Padomes Lēmumu 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (1), un jo īpaši tā 23. panta 2. punktu,
tā kā:
(1)
Padome 2010. gada 26. jūlijā pieņēma Lēmumu 2010/413/KĀDP par ierobežojošiem pasākumiem pret Irānu.
(2)
Ar 2013. gada 6. septembra spriedumiem lietās T-493/10 (2), T-4/11 un T-5/11 (3), T-12/11 (4), T-13/11 (5), T-24/11 (6), T-42/12 un T-181/12 (7), T-57/12 (8) un T-110/12 (9) Eiropas Savienības Vispārējā tiesa atcēla Padomes lēmumus iekļaut Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC un Iranian Offshore Engineering & Construction Co. Lēmuma 2010/413/KĀDP II pielikumā izklāstītajā to personu un vienību sarakstā, uz kurām attiecina ierobežojošos pasākumus.
(3)
Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC un Iranian Offshore Engineering & Construction Co. būtu no jauna jāiekļauj to personu un vienību sarakstā, uz kurām attiecina ierobežojošos pasākumus, pamatojoties uz jaunajiem paskaidrojuma rakstiem attiecībā uz katru no tām.
(4)
Papildu vienība būtu jāiekļauj to personu un vienību sarakstā, uz kurām attiecina ierobežojošos pasākumus, un būtu jāgroza identifikācijas informācija attiecībā uz vienu citu vienību, uz kuru attiecina ierobežojošos pasākumus.
(5)
Pēc Vispārējās tiesas sprieduma lietā T-421/11 (10) Qualitest FZE nav iekļauts Lēmuma 2010/413/KĀDP II pielikumā izklāstītajā to personu un vienību sarakstā, uz kurām attiecina ierobežojošos pasākumus,
IR PIEŅĒMUSI ŠO LĒMUMU.
1. pants
Lēmuma 2010/413/KĀDP II pielikumu groza tā, kā norādīts šā lēmuma pielikumā.
2. pants
Šis lēmums stājas spēkā dienā, kad to publicē Eiropas Savienības Oficiālajā Vēstnesī.
Briselē, 2013. gada 15. novembrī

Labels: 18
5
11